PERM บวกแรง 11% รับความต้องเหล็กทั่วโลกปี 64 แตะ 1.83 พันล้านตัน ฟากราคายังต่ำบุ๊ก!
PERM บวกแรง 11% รับความต้องเหล็กทั่วโลกปี 64 แตะ 1.83 พันล้านตัน ฟากราคายังต่ำบุ๊ก!
29 ธ.ค. 2563

ผู้สื่อข่าวรายงานว่า บริษัท เพิ่มสินสตีลเวิคส์ จำกัด (มหาชน) หรือ PERM ณ เวลา 11.21 น. อยู่ที่ระดับ 1.27 บาท บวก 0.13 บาท หรือ 11.40%  ด้วยมูลค่าซื้อขาย 24.07 ล้านบาท ราคาหุ้นนิวไฮในรอบ 1 ปี 6 เดือน โดยเทียบตั้งแต่หุ้นยืนที่ระดับ 1.33 บาท เมื่อวันที่ 27 มิ.ย.62 ขณะที่ราคาหุ้นต่ำกว่ามูลค่าหุ้นทางบัญชีที่ระดับ 1.38 บาท

โดยวานนี้(28 ธ.ค.63) สถาบันวิจัยและการวางแผนอุตสาหกรรมโลหการของจีน คาดการณ์ว่า ยอดการบริโภคเหล็กของจีนน่าจะสูงถึง 991 ล้านตันในปี 2564 เพิ่มขึ้น 1% เมื่อเทียบเป็นรายปี ยอดการบริโภคที่เพิ่มขึ้นเล็กน้อยดังกล่าว จะได้รับแรงหนุนจากการที่เศรษฐกิจฟื้นตัวอย่างรวดเร็ว
ขณะที่ความต้องการเหล็กจากอุตสาหกรรมก่อสร้างและเครื่องจักรจะยังคงเติบโตอย่างต่อเนื่องในปีหน้า โดยคาดว่าความต้องการเหล็กจากอุตสาหกรรมก่อสร้างจะเพิ่มขึ้นแตะ 580 ล้านตัน และความต้องการเหล็กจากอุตสาหกรรมเครื่องจักรน่าจะแตะ 160 ล้านตัน
สำนักข่าวซินหัวรายงานว่า ขณะที่เศรษฐกิจโลกฟื้นตัวจากการแพร่ระบาดของโควิด-19 รายงานดังกล่าวจึงคาดการณ์ว่า ความต้องการเหล็กทั่วโลกน่าจะเพิ่มขึ้นแตะ 1.83 พันล้านตันในปี 2564 ซึ่งเพิ่มขึ้น 4.9% เมื่อเทียบเป็นรายปี